CELEX: 22004D0072
Language: hr
Date: 2004-06-08 00:00:00
Title: Odluka Zajedničkog odbora EGP-a br. 72/2004 od 8. lipnja 2004. o izmjeni Dodatka II. (Tehnički propisi, standardi, testiranje i izdavanje svjedodžbi) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               85
            
         22004D0072
   
               L 349/29
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 72/2004
   od 8. lipnja 2004.
   o izmjeni Dodatka II. (Tehnički propisi, standardi, testiranje i izdavanje svjedodžbi) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Dodatak II. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, potpisanom 14. listopada 2003. u Luksemburgu (1).
            
         
               (2)
            
            
               Direktiva Komisije 2003/32/EZ od 23. travnja 2003. o uvođenju detaljnih specifikacija u pogledu zahtjeva utvrđenih u Direktivi Vijeća 93/42/EEZ u odnosu na medicinske naprave proizvedene korištenjem tkiva životinjskog podrijetla (2) treba se unijeti u Sporazum,
            
         ODLUČIO JE:
   Članak 1.
   Iza točke 4. (Direktiva Komisije 2003/12/EZ) poglavlja XXX. Dodatka II. Sporazumu umeće se sljedeća točka:
   
               „5.
            
            
               
                  32003 L 0032: Direktiva Komisije 2003/32/EZ od 23. travnja 2003. o uvođenju detaljnih specifikacija u pogledu zahtjeva utvrđenih u Direktivi Vijeća 93/42/EEZ u odnosu na medicinske naprave proizvedene korištenjem tkiva životinjskog podrijetla (SL L 105, 26.4.2003., str. 18.).”
            
         Članak 2.
   Vjerodostojnima se smatraju tekstovi Direktive 2003/32/EZ na islandskom i norveškom jeziku koji će se objaviti u posebnom dodatku o EGP-u Službenom listu Europske unije.
   Članak 3.
   Ova Odluka stupa na snagu 9. lipnja 2004., pod uvjetom da je Zajednički odbor EGP-a (3) primio sve obavijesti u skladu s člankom 103. stavkom 1. Sporazuma.
   Članak 4.
   Ova će se Odluka objaviti u odjeljku o EGP-u Službenom listu Europske unije, te u njegovom Dodatku o EGP-u.
   
      Sastavljeno u Bruxellesu 8. lipnja 2004.
      
         
            Za Zajednički odbor EGP-a
         
         
            Predsjednik
         
         S. GILLESPIE
      
   
   
      (1)  SL L 130, 29.4.2004., str. 3.
   
      (2)  SL L 105, 26.4.2003., str. 18.
   
      (3)  Ustavni zahtjevi nisu navedeni.